അല്പ്പം ദയ കാണിക്കാം നടന് ഷാറുഖിനും ആര്യനും പിന്തുണയുമായി തരൂര് Latest ബോളിവുഡ് താരം ഷാറുഖ് ഖാന്റെ മകന് ആര്യന് ഖാനെ ലഹരിക്കേസില് അറസ്റ്റ് ചെയ്തതിനു പിന്നാലെ അതില് സന്തോഷം കൊള്ളുന്നവരെ വിമര്ശിച്ച് ശശി തരൂര് എംപി. മറ്റുള്ളവരുടെ കഷ്ടപ്പാടില് ആനന്ദം കണ്ടെത്തുന്ന ശവംതീനി എന്ന അര്ഥം വരുന്ന Ghoulish Epicaricacy എന്ന വാക്കു ചേര്ത്തായിരുന്നു തരൂരിന്റെ ട്വീറ്റ്. ഷാറുഖിന്റെ മകന്റെ അറസ്റ്റില് സംതൃപ്തി കൊള്ളുന്നവരെ തരൂര് ട്വീറ്റില് വിമര്ശിച്ചു. മയക്കുമരുന്നിന്റെ ഉപയോഗത്തേ പ്രോത്സാഹിപ്പിക്കുകയോ അത് ഉപയോഗിക്കുകയോ ചെയ്യുന്ന ആളല്ല താനെന്നും എന്നാല് ഷാരൂഖിനെ ലക്ഷ്യമിട്ടുള്ള പ്രതികരണങ്ങള് ശരിയല്ലെന്നുമാണ് തരൂരിന്റെ അഭിപ്രായം. കുറച്ച് ദയ അവരോട് കാണിക്കണമെന്നും തരൂര് പറഞ്ഞു. ലഹരിയുടെ ആരാധകനോ ലഹരി ഒരിക്കല് പോലും ഉപയോഗിച്ചിട്ടുള്ള ആളോ അല്ല താന്. പക്ഷേ, ചിലര് ഷാറുഖിനും മകനുമെതിരെ വേട്ടയാടല് നടത്തുകയാണ്. കുറച്ച് കുറച്ച് ദയ കാണിക്കാം. ഒരു 23കാരന്റെ മുഖം നിരാശയോടെ താഴേണ്ടതല്ല തരൂര് കൂട്ടിച്ചേര്ത്തു. ഞായറാഴ്ച പുലര്ച്ചെയോടെയാണ് ആഡംബര കപ്പലില് നിന്ന് ഷാരൂഖിന്റെ മകന് ആര്യന് ഖാന് ഉള്പ്പെടെയുള്ളവരെ നാര്ക്കോട്ടിക്സ് കണ്ട്രോള് ബ്യൂറോ അറസ്റ്റ് ചെയ്തത്. അറസ്റ്റിലായവരേ വ്യാഴാഴ്ച വരെ കസ്റ്റഡിയില് വിട്ടിട്ടുണ്ട്. English Summary : shashi tharoor about aryan khan s arrest